**MENTORPÁLYÁZAT 2016-2017**  

A GTK HK pályázatot ír ki kari Mentorgárda tagságra a 2016/2017-es tanévre. A Kar minden nappali tagozatos, aktív félévre beiratkozott hallgatója pályázhat a Mentorgárda tagságára.

A Mentorgárda egy olyan aktív, pörgős csapat, melynek tagjai segédkeznek a gólyatábor, a gólyahét, a gólyabál és egyéb gólyaprogramok szervezésében, szervezik a kari közéletet, valamint a gólyatábortól kezdve a következő pályázati kiírásig segítik saját gólyacsapatukat mind a tanulmányaikban, mind pedig a beilleszkedésben.

**Jelentkezés és kiválasztás menete:**

1. A jelentkezés feltétele egy **motivációs levél** megírása és az **adatlap** (<http://gtkhk.hu/kozelet/palyazatok>) pontos kitöltése, továbbá feltétel, hogy a pályázó utolsó lezárt **félévének ösztöndíj indexe legalább 2.5** [[1]](#footnote-0)legyen.   
   A Mentorgárda és az RCs tagság egymást kizárja az adott tanéven belül.

A motivációs levél témája **ÚJ** jelentkezőknek:

* Miért akarsz jelentkezni; Mivel tudnál hozzájárulni a Mentorgárda eredményességéhez; Mennyi időt szentelnél a mentorfeladataidra; Milyennek látod a Mentorgárdát külső szemmel (erős kritikát is kérünk); Hogyan tudnál javítani a Mentorgárda megítélésén? Ezen kívül írj le tíz jellemzőt, ami szerinted a jó mentor ismérve, illetve tíz olyan jellemzőt, ami nem szükséges vagy rossz egy mentornál!
* Írj egy összesítőt, hogy amennyiben Te Mentor leszel, a volt Mentoraidtól miket vennél át, mit csináltak jól, illetve mi az, amit máshogy csinálnál a helyükben!
* Hogyan motiválnád a gólyáidat a közösségi eseményeken való részvételre; Hogyan formálnád csapattá a gólyacsapatod; Hogyan tudnád segíteni a HK és a gólyák közti kommunikációt és az egyéb, gólyákhoz kapcsolódó rendezvények szervezését, lebonyolítását?
* Külön kérjük kifejteni azt, hogy hogyan segítenéd gólyáidat a jobb tanulmányi eredmény elérésében, ösztönzésben.
* A levél tartalmazza továbbá a közösségi tevékenységeid leírását, valamint egy gólyaprogramokról, -rendezvényekről szóló, illetve a gólyák bevonására, aktivizálására, segítésére vonatkozó ötletgyűjteményt.

A motivációs levél témája **volt Mentoroknak**:

* Miért akarsz jelentkezni; Miben változtatnál az előző évekhez képest; Sorolj fel 3 pozitív és 3 negatív kritikát a Mentorgárda tevékenységével, működésével kapcsolatban (gólyák, rendezvényeink, gyűlések, Gárda); Mi az, amiben javulni szeretnél; Hogyan láttad magad tavaly; Milyen feladatokra összpontosítanál?
* Írj egy összesítőt a gólyákkal kapcsolatos gondolkodásodról, eszközeidről, észrevételeidről az előző évekből, illetve hogy milyen irányba szeretnél továbblépni!
* Hogyan segítenéd az újak beilleszkedését; Hogyan lehetne javítani a HK és a gólyák közti kommunikáción?
* Külön kérjük kifejteni azt, hogy szerinted hogyan lehetne még több gólyát elérni a hivatalos és fontos információkkal, egyúttal megakadályozni az ezekkel szembemenő hírek terjedését.
* A levél tartalmazza továbbá egy gólyákkal kapcsolatos új ötlet/újragondolt rendezvény rövid, lényegre törő bemutatását.

Hiányos pályázatok nem kerülnek elbírálásra a kiválasztási folyamatban.

1. A pályázatot leadók vállalják, hogy egy rövid **szóbeli meghallgatáson** vesznek részt, melynek időpontjai: **március 30 – április 10., melyről e-mailben kapnak értesítést.**
2. Az első körös kiválasztás után (mely a benyújtott pályázatok és a szóbeli meghallgatás alapján történik) a továbbjutottak részt vesznek a a második körös kiválasztási folyamatban, melynek időpontja: **április 11 – 24.**  Ez idő alatt sor kerül egy ismerkedős programra (április 14.), egy csoportos feladatra, a mentor-vizsga megírására, valamint a kiválasztó hétvégére (április 21-24.). A kiválasztási folyamatban résztvevők értesítése április 11-én történik meg e-mailben. A kiválasztó hétvégén a részvétel kötelező (kivétel a külföldön lévő volt mentorok esetében). A hétvége során a jelöltek megismerkednek egymással, különböző játékok során bizonyíthatják rátermettségüket a kiadott szervezési feladatokban, és megmutathatják, hogy alkalmasak Mentornak. A kiválasztó hétvége végén történik meg a jelöltek közül a GTK HÖK SZMSZ 4. melléklete alapján a Mentorgárda tagjainak kiválasztása.
3. A Mentorjelöltek jelentkezésükkel vállalják, hogy bekerülésük esetén augusztus folyamán részt vesznek a gólyatábor előkészítésében és megszervezésében, a mentortréningeken, a GTK nyári táborban, a gólyatáborban és a gólyahéten.
4. **Pályázat leadási határidő:**

**2016. március 28. 23:59 (Hétfő)**

1. A pályázat leadásának helye:

* Wigner Jenő Kollégium (1117 Budapest, Dombóvári út 3.), **porta**.

A pályázatokat **zárt borítékban, névvel ellátva** kell leadni, valamint a borítékon feltüntetni: **Mentorgárda**.

Egyéb információért írj nyugodtan a [fejes.julia@gtkhk.bme.hu](mailto:fejes.julia@gtkhk.bme.hu) e-mailcímre!

Fejes Júlia

Mentorgárda-vezető

GTK HK

1. \*A pályázónak, amennyiben a mintatanterve legalább 75%-át már teljesítette, az előző félévre vonatkozó ∑megszerzett kredit\*eredmény felvett kredit mutatószáma legalább 2.0 legyen [↑](#footnote-ref-0)